เอลิซาเบธ เดบิคกี

เอลิซาเบธ เดบิคกี(อังกฤษ:Elizabeth Debicki; เกิด 24 สิงหาคม ค.ศ. 1990)เป็นนักแสดงชาวออสเตรเลียจบการศึกษาด้านการละครจากวิทยาลัยศิลปะวิกตอเรียน มหาวิทยาลัยเมลเบิร์นประเทศออสเตรเลียจากนั้นเธอเริ่มเข้าสู่วงการบันเทิงจากการเป็นนักแสดงละครเวทีที่เมืองเมลเบิร์นและมีผลงานการแสดงภาพยนตร์เป็นครั้งแรกในฐานะตัวประกอบของภาพยนตร์ออสเตรเลียเรื่องA Few Best Men(2011) ก่อนจะได้รับบทบาทนักแสดงสมทบในภาพยนตร์อเมริกันเป็นเรื่องแรกในเดอะ เกรท แกตสบี้ รักเธอสุดที่รัก(2013) ซึ่งทำให้เธอได้รับรางวัลจากสถาบันศิลปะภาพยนตร์และโทรทัศน์แห่งออสเตรเลียในสาขานักแสดงสมทบหญิงยอดเยี่ยม โดยบทบาทที่ทำให้เธอมีชื่อเสียงและได้รับคำชื่นชมจากนักวิจารณ์ภาพยนตร์จำนวนมากคือบท "อลิซ" จากเรื่องหม้ายสาวล้างบัญชีหนี้(2018) รวมถึงการรับบท "แคทเธอรีน บาร์ตัน" ในเรื่องเทเน็ท(2020) ซึ่งเป็นภาพยนตร์ที่ได้รับรางวัลออสการ์ สาขาเทคนิคพิเศษยอดเยี่ยมและการรับบทเป็น "ไดอานา เจ้าหญิงแห่งเวลส์" ในละครชุดของเน็ตฟลิกซ์เรื่องเดอะคราวน์ฤดูกาลที่ 5 (2022–2023)
นอกจากนี้เธอยังมีผลงานการแสดงบทบาทสมทบในภาพยนตร์เรื่องอื่นๆเช่นแม็คเบท เปิดศึกแค้น ปิดตำนานเลือด(2015),เดอะ แมน ฟรอม อั.ง.เ.คิ.ล. คู่ดุไร้ปรานี(2015),เอเวอเรสต์ ไต่ฟ้าท้านรก,รวมพันธุ์นักสู้พิทักษ์จักรวาล 2(2017),เดอะ โคลเวอร์ฟิลด์ พาราด็อกซ์(2018) และหลุมพรางแห่งความหลงใหล(2019)
เดบิคกี เกิดที่ปารีสประเทศฝรั่งเศสพ่อเป็นชาวโปแลนด์แม่เป็นชาวออสเตรเลียเชื้อสายไอริชพ่อและแม่ของเธอเป็นนักแสดงบัลเล่ต์เมื่ออายุได้ 5 ปี ครอบครัวย้ายจากฝรั่งเศสไปอยู่ทางตะวันออกของเมลเบิร์นประเทศออสเตรเลียเธอเป็นลูกคนโต มีน้องสาวหนึ่งคนและน้องชายหนึ่งคน
เดบิคกีเริ่มสนใจบัลเล่ต์ในวัยเด็กและได้รับการฝึกฝนเป็นนักเต้นจนกระทั่งตัดสินใจเปลี่ยนไปละครเวทีสมัยเป็นนักเรียนที่ Huntingtower School ในเมลเบิร์นตะวันออก เธอก็ได้คะแนนเต็ม ทั้งวิชาการแสดงและวิชาภาษาอังกฤษ และติดอันดับคะแนนนสูงสุด (Dux ในระบบการศึกษาของอออสเตรเลียและนิวซีแลนด์) ของโรงเรียน ตอนจบการศึกษาในปี 2007ในปี 2010 เธอสำเร็จการศึกษาในระดับปริญญาตรีสาขาการละคร จาก  Victorian College of the Artsมหาวิทยาลัยแห่งเมลเบิร์นในเดือนสิงหาคมปี 2009 เธอก็ได้รับทุน Richard Pratt Bursary ในฐานะนักศึกษาดีเด่นในสาขาการแสดงในปีที่สองของเรียน
เดบิคกี ทำภาพยนตร์เปิดตัวสั้น ๆ ในภาพยนตร์A Few Best Men(2011) หลังจากที่ผู้อำนวยการสร้างภาพยนตร์บาซ เลอห์มานน์เห็นออดิชั่นรีลของเธอ เลอห์มานน์ก็บินไปให้เธอทำออดิชั่นในลอสแอนเจลิสในเดือนพฤษภาคม 2011 เลอห์มานน์แถลงข่าวว่า เดบิคกีได้รับบท Jordan Baker ในภาพยนตร์เดอะ เกรท แกตสบี้ รักเธอสุดที่รัก(ปี 2013) ของเขาในเดือนธันวาคมปี 2012 เธอถ่ายภาพแบบVogue Australia
ในช่วงมิถุนายน - กรกฎาคมปี 2013ที่โรงละคร Sydney Theatre Company เดบิคกีเล่นบท Madame ในละครเวทีThe Maidsโปรดักชั่นของ Jean Genet เธอแสดงกับเคต แบลนเชตต์และIsabelle Huppertเธอได้รับรางวัลนักแสดงหน้าใหม่ยอดเยี่ยมในงานSydney Theatre Awardsเธอปรากฏในภาพยนตร์สั้นGödel, Incompleteและเป็นนักแสดงรับเชิญในซีซั่นที่ 3 ของซีรีส์โทรทัศน์ออสเตรเลียRakeเธอเล่นเป็นตัวร้ายในภาพยนตร์The Man from U.N.C.L.E.(2015) กำกับโดยกาย ริตชีเธอได้เรียนรู้การขับรถไปในกองถ่ายในปี 2015 เธอรับบทแสดงสมทบในภาพยนตร์เลดี้แม็คเบ็ธกำกับโดย Justin Kurzelและเอเวอเรสต์ ไต่ฟ้าท้านรกกำกับโดยบัลทาซาร์ คอร์มาเกอร์
เดบิคกี แสดงนำในซีรีส์โทรทัศน์ 8 ชั่วโมงThe Kettering Incidentและแสดงสมทบในบทของ Jed ในภาพยนตร์มินิซีรีส์The Night Managerจากนั้นเธอก็ได้รับบทในภาพยนตร์The Taleกำกับโดย Jennifer Fox ในเดือนพฤษภาคม ปี 2017 เธอแสดงบท Ayesha ผู้นำกลุ่มอธิปไตย ในภาพยนตร์ของMCUเรื่องGuardians of the Galaxy Vol. 2เดบิคกีแสดงบท Mina Jensen ในภาพยนตร์The Cloverfield Paradoxซึ่งเผยแพร่ทาง Netflix ในเดือนกุมภาพันธ์ 2018